আমাদের বর্তমান সমাজে অনেক পিতামাতাই তাদের সন্তান পালনের মাঝে ভীষণ উদাসীনতা করছে যা তাদের কাছ থেকে কোনোভাবেই কাম্য নয়। পিতামাতারা যদি ছোটবেলা থেকে তাদের সন্তানদের ভদ্রতা দেখান, ভালো ব্যবহার করেন, তাদের সঙ্গে সৌহার্দপূর্ণ আচরণ করেন সন্তানরা বড় হলে তাদের পিতামাতার প্রতিও বিশেষ দৃষ্টি রাখবে এটাই স্বাভাবিক নিয়ম। পিতামাতারা হচ্ছে সন্তানদের অভিভাবক, প্রথম শিক্ষক আর পরিবার যেহেতু প্রথম বিদ্যালয় সেহেতু সন্তানরা তাদের প্রথম বিদ্যালয় ও শিক্ষকদের কাছ থেকে যা শিখবে সেভাবেই তারা গড়ে ওঠে এটা সব পিতামাতার জানা উচিত। পিতামাতাদের অসচেতনতার কারণে অনেক সন্তানরা বড় হয়ে চোর, ডাকাত, সন্ত্রাসী হয় এর জন্য কিন্তু পিতামাতারাই দায়ী।